
ज़िलह़िज्जा के आरंभिक दस दिन बड़े पुनीत दिन हैं:

क्योंकि अल्लाह तआला ने इन दिनों की शपथ ली है, अतः फ़रमायाः ﴿ﭑ ﭒ ﭓ ﭔ     ﭕ﴾  (क़सम है फ़ज्र की ]1[ तथा दस रातों की ]2[), इब्ने अब्बास रज़ियल्लाहु अन्हुमा कहते हैं: दस रातों से अभिप्राय ज़िलह़िज्जा की दस रातें हैं। इसे ह़ाकिम ने रिवायत किया है। तथा यही अधिकांश मुफ़स्सिरों का मत है।
क्योंकि इसके अंदरः
- (8 ज़िलह़िज्जा) तरवियह का दिन है।
- (9 ज़िलह़िज्जा) अरफ़ा का दिन है।
- (10 ज़िलह़िज्जा)  नह़्र अर्थात (क़ुर्बानी) का दिन है।
क्योंकि नबी सल्लल्लाहु अलैहि व सल्लम ने फ़रमायाः “इन दस दिनों में अल्लाह तआला को सद्कर्म व नेक अमल जितना अधिक प्रिय है उसकी तुलना में उतना किसी अन्य दिनों में नहीं है”। इसे कुछ सुनन वालों ने रिवायत किया है।
· 





अबू उस़्मान नह्दी कहते हैं किः (सलफ़ अर्थात पुनीत पूर्वज तीन दहाईयों का बड़ा सम्मान करते थेः रमज़ान की अंतिम दहाई, ज़िलह़िज्जा की आरंभिक दहाई तथा मुह़र्रम की आरंभिक दहाई)। इसे क़व्वामुस्सन्नह अस़बहानी ने “अल-तरग़ीब व अल-तरहीब” में रिवायत किया है।
अल्लामा इब्ने उस़ैमीन रह़िमहुल्लाह कहते हैं: (विद्यार्थियों को चाहिए कि लोगों को इन दस दिनों की प्रधानता के विषय में जागरुक करें, क्योंकि लोग इससे अनभिज्ञ हैं तथा इसकी फ़ज़ीलत व प्रधानता से अज्ञान हैं)।




ज़िलह़िज्जा की आरंभिक दहाई में सामान्यतः अधिकाधिक सद्कर्म करना चाहिए, तथा विशेष रूप से निम्न कार्यों को अंजाम देना चाहिएः

 [4] नेकी के कार्यों में खर्च करनाः
[bookmark: _Hlk137230290]नबी सल्लल्लाहु अलैहि व सल्लम ने फ़रमायाः “इन दस दिनों में अल्लाह तआला को सद्कर्म व नेक अमल जितना अधिक प्रिय है उसकी तुलना में उतना किसी अन्य दिनों में नहीं है”, लोगों ने प्रश्न कियाः हे अल्लाह के रसूल! अल्लाह के मार्ग में जिहाद करना भी नहीं? आपने फ़रमायाः “जिहाद करना भी नहीं, सिवाय ऐसे व्यक्ति के जो अपनी जान-माल के साथ अल्लाह के रास्ते में निकलता है तथा इनमें से कुछ भी लेकर नहीं लौटता”। इसे कुछ सुनन वालों ने रिवायत किया है।
[5] अल्लाह का ज़िक्र व जाप करनाः
जैसेः “अल्लाहु अकबर”, “ला इलाहा इल्लल्लाह”, “अल्ह़म्दुलिल्लाह” कहना एवं क़ुरआन का पाठ करना इत्यादि... नबी सल्लल्लाहु अलैहि व सल्लम ने फ़रमायाः इन दिस दिनों में अधिकाधिक “अल्लाहु अकबर”, “ला इलाहा इल्लल्लाह”, “अल्ह़म्दुलिल्लाह” कहा करो”। इसे अह़मद ने रिवायत किया है। 
आपने फ़रमायाः “सर्वोत्तम दुआ अरफ़ा के दिन की दुआ है, तथा सर्वश्रेष्ठ दुआ जिसे मैं एवं मुझसे पहले के नबियों ने किया हैः “ला इलाहा इल्लल्लाहु, वह़दहू ला शरीका लहू, लहुल् मुल्कु, व लहुल हम्दु, वहुवा अला कुल्लि शैइन क़दीर”, कहना है।

[3] क़ुर्बानी करनाः 
नबी सल्लल्लाहु अलैहि व सल्लम ने फ़रमायाः “जो व्यक्ति क्षमता रखने के बावजूद क़ुर्बानी न करे वह मेरी ईदगाह के निकट भी न आवे”। इसे इब्ने माजह एवं अह़मद ने रिवायत कया है।
[bookmark: _GoBack]तथा आप ने फ़रमायाः “जब तुम ज़िलह़िज्जा का चाँद देख लो और तुम में से किसी की इच्छा क़ुर्बानी करने की हो तो वह अपने बाल एवं नाख़ुन न काटे”। इसे मुस्लिम ने रिवायत किया है।
[1] ईद का दिन छोड़ कर अन्य दिनों में रोज़ा रखनाः
“रसूलुल्लाह सल्लल्लाहु अलैहि व सल्लम ज़िलह़िज्जा के आरंभिक नौ दिन, दसवीं मुह़र्रम एवं प्रत्येक महीना में तीन दिन अर्थातः महीना का पहला सोमवार एवं गुरुवार का रोज़ा रखते थे”। इसे अबू दावूद ने रिवायत किया है।
तथा अन्य दिनों की तुलना में विशेष रूप से अरफ़ा के दिन का रोज़ा रखना चाहिये, क्योंकि नबी सल्लल्लाहु अलैहि व सल्लम ने फ़रमायाः “अरफ़ा के दिन के रोज़ा के बारे में मेरा गुमान है कि अल्लाह तआला इसके द्वारा अगले एवं पिछले एक वर्ष के पापों को क्षमा कर देता है”। इसे मुस्लिम ने रिवायत किया है। 
[2] ह़ज्ज एवं उमरह करनाः
नबी सल्लल्लाहु अलैहि व सल्लम ने फ़रमायाः “इस्लाम का आधार पाँच चीज़ों पर हैः इस बात की गवाही देना कि अल्लाह के सिवा कोई सत्य पूज्य नहीं तथा मुह़म्मद अल्लाह के रसूल हैं, नमाज़ स्थापित करना, ज़कात (दान) देना, ह़ज्ज करना एवं रमज़ान का रोज़ा रखना”। बुख़ारी व मुस्लिम।
तथा आप का कथन हैः “स्वीकृत ह़ज्ज का बदला जन्नत के सिवा कुछ भी नहीं”। बुख़ारी व मुस्लिम।










 
 जिस (पशु) का ज़ब्ह़ करना मशरूअ (वैध) हैः

[1] हदय (क़ुर्बानी)
ह़ज्जे तमत्तुअ एवं ह़ज्जे क़िरान करने वाले ह़ाजी पर हदय अर्थात क़ुर्बानी करना वाजिब है, इन दोनों के अलावा के लिए हदय सुन्नत है।
ह़ाजी के लिए मशरूअ (उचित) है कि वह अपनी क़ुर्बानी में से खाए, तथा ह़रम की सीमा में रहने वाले निर्धनों को बाँटे।
[2] उज़्ह़िय्या (क़ुर्बानी)
यह प्रत्येक मुसलमान के लिए सुन्नते मुअक्कदह है, तथा क्षमतावान मुसलमान का इसे छोड़ना उचित नहीं है, क्योंकि नबी सल्लल्लाहु अलैहि व सल्लम का फ़रमान हैः “जो व्यक्ति क्षमता होने के बावजूद क़ुर्बानी ने करे वह मेरी ईदगाह के निकट भी न आवे”। इसे इब्ने माजह एवं अह़मद ने रिवायत कया है।
[3] अक़ीक़ाः पिता अथवा जो उसके स्थान पर हो उसके लिए प्रत्येक उस जान की ओर से जिसके अंदर आत्मा फूँक दी गई हो, अक़ीक़ा करना सुन्नत -ए- मुअक्कदह है, तथा यह होगाः
[ख] लड़की की ओर से एक बकरी ज़ब्ह़ करने के द्वारा।

[क] लड़का की ओर से दो बकरी ज़ब्ह़ करने के द्वारा।



 
उज़्ह़िय्यह, क़ुर्बानी एवं अक़ीक़ा के जानवर लिए शर्त है किः

[2] निर्धारित आयु पार कर चुका होः
अतः निम्नांकित जानवर की ही क़ुर्बानी सही होगीः
[1] बहीमतुल अन्आम में से होः
अर्थातः क़ुर्बानी का जानवरः ऊँट, गाय एवं बकरी हो।
[3] ऐसे दोषों से पाक हो जो उसकी क़ुर्बानी में बाधा बनते हों: चारों सुनन वालों एवं अह़मद की रिवायत है कि, नबी सल्लल्लाहु अलैहि व सल्लम ने फ़रमायाः चार प्रकार के जनवरों की क़ुर्बानी जायज़ नहीं हैः


[क] भेड़ में से ज़अनः
अर्थातः ऐसी भेड़ जो छह माह की आयु पूर्ण कर चुकी हो।



 [ख] इसके अतिरिक्त पशु में से, स़निय्यः जोकि इस प्रकार होः 
ऊँटः पाँच साल का।
गायः दो साल की।
बकरीः एक साल की। 


[क] ऐसा काना (एकाक्ष) जिसका काना होना स्ष्ट हो।
[ख] ऐसा रोगी जिसका रोग स्पष्ट हो।
[ग] ऐसा लंगड़ा जिसका लंगड़ापन स्पष्ट हो।
[घ] ऐसा पतला जिसकी हड्डियों में गूदा न हो।

  
उचित यह है कि यह जानवर सर्वोत्तम हो, सभी गुण से परिपूर्ण एवं हृष्ट-पुष्ट हो, तथा यह जितना उत्तम होगा उतना ही अल्लाह के निकट प्रिय एवं क़ुर्बानी करने वाले के लिए पुण्य का कारण होगा।
जाबिर रज़ियल्लाहु अन्हु कहत हैं: “हमने नबी सल्लल्लाहु अलैहि व सल्लम के संग ह़ुदैबियह के साल ऊँट को सात लोगों की ओर से तथा गाय को सात लोगों की ओर से क़ुर्बान किया था”। इसे मुस्लिम ने रिवायत किया है।


जन्म के सातवें दिन यह करना मशरूअ (उचित) हैः 

  [4] स़दक़ा (दान) करनाः
बाल के वज़न के बराबर चाँदी स़दक़ा करना, तथा यह केवल बालक के लिए है, क्योंकि सिर उसी का मूंडा जायेगा।
[2] शिशु का नामकरण करनाः
यदि पहले से नाम नहीं रखा गया हो तो सातवें दिन नाम रखे।
[3] सिर मूंडनाः
यह केवल बालक के लिए है।
[1] अक़ीक़ा करनाः
यदि शनिवार के दिन जन्म हुआ हो तो जुमुआ (शुक्रवार) के दिन अक़ीक़ा किया जायेगा, अर्थातः जन्म वाले दिन से एक दिन पूर्व। 
यदि सातवें दिन अक़ीक़ा न कर सके, तोः चौदहवें दिन करे।
और यदि चौदहवें दिन भी न कर सके, तोः इक्कीसवें दिन करे।
हिंदी अनुवादः स़ाबिर ह़ुसैन पुत्र मुह़म्मद मुजीबुर रह़मान

